“สภาพัฒน์” เผย GDP ไตรมาส 4/61 โต 3.7% ฟากทั้งปีโต 4.1% สูงสุดรอบ 6 ปี รับท่องเที่ยวฟื้น
“สภาพัฒน์” เผย GDP ไตรมาส 4/61 โต 3.7% ฟากทั้งปีโต 4.1% สูงสุดรอบ 6 ปี รับท่องเที่ยวฟื้น คงคาดการณ์ปี 62 โต 3.5-4.5% ตามเดิม
18 ก.พ. 2562

นายทศพร ศิริสัมพันธ์ เลขาธิการสภาพัฒนาการเศรษฐกิจและสังคมแห่งชาติ (สศช.) หรือ สภาพัฒน์ เปิดเผยว่า เศรษฐกิจไทยในไตรมาส 4/61 ขยายตัว 3.7% จากตลาดคาดการณ์ไว้ที่ 3.3-3.6% และจากไตรมาส 3./61 ที่ขยายตัว 3.2% ปัจจัยหลักมาจากการบริโภคและการลงทุนภาคเอกชน รวมถึงการท่องเที่ยวกลับมาเติบโตในอัตราเพิ่มมากขึ้นเป็นแรงผลักดันเศรษฐกิจไทย
โดยรวมจากปัจจัยดังกล่าวข้างต้นทำให้ GDP ทั้งปี 61 ขยายตัวได้ 4.1% สูงสุดในรอบ 6 ปี แต่ต่ำกว่าคาดการณ์เดิมที่ 4.2% เล็กน้อย เนื่องจากการลงทุนภาครัฐในช่วงไตรมาส 4/61 ติดลบราว 0.1% ขณะที่สภาพัฒน์ คงคาดการณ์ GDP ปี 62 โต 3.5-4.5% ตามเดิม คาดท่องเที่ยว-ลงทุนภาคเอกชนช่วยขับเคลื่อนเศรษฐกิจไทยปีนี้กลับมาโตดีตั้งแต่ ไตรมาส 3/2562-ไตรมาส 4/2562